สวัสดีค่ะ หนูกับเเฟนอยู่ด้วยกันมา5ปีค่ะ มีอะไรกันมาตลอด ประจำเดือนหนูมาครั้งล่าสุดวันที่ 11-16 มิถุนายน63 เเล้วหนูทะเลาะกับเเฟนหนักมาก เลยพลาดไปมีอะไรกับคนอื่นวันที่ 17มิถุนา63 ค่ะ ซึ่งหมดประจำเดือนไป1วัน มีอะไรกันตอนกลางคืนค่ะประมาณ3รอบ ไม่ได้ใส่ถึงยางเเต่หลั่งนอกค่ะ เเต่ไม่ติดต่อกันนะคะ พอวันที่18 ช่วงค่ำๆได้กินยาคุมฉุกเฉินที่เป็นเเบบเม็ดเดียวไปค่ะ พอผ่านไป5วัน วันที่23มิถุนา มีเลือดออกเหมือนประจำเดือนมาเเค่1-2วันค่ะ เเล้ววันที่24ได้มีอะไรกับเเฟนจริงๆตอนกลางคืนค่ะ มีอะไรกันไม่ได้ป้องกันหลั่งข้างในด้วยค่ะเพราะคิดว่าเลือดที่ออกมาเป็นเลือดประจำเดือน *ช่วงกลางเดือนสิงหาได้ตรวจการตั้งครรภ์เอง ขึ้น2ขีดค่ะ วันที่31สิงหาคม63 เลยไปฝากครรภ์ ตอนนั้นไม่ได้บอกประจำเดือนครั้งล่าสุดให้คุณค่ะ เพราะตอนนั้นจำไม่ได้ (เเต่ที่บอกไปข้างบนคือหลังจากฝากครรภ์เสร็จได้มาย้อนดูข้อความที่คุยกับเเฟนค่ะ เลยรู้วันที่ประจำเดือนมาล่าสุด) คุณเลยนับอายุครรภ์จากอัลตาซาวด์ค่ะ สรุปอายุครรภ์จากอัลตราซาวด์ได้ 10สัปดาห์5วันค่ะ ซึ่งพอนับย้อนไป มันตรงกับคนที่ไปพลาดมีอะไรด้วยค่ะ เลยกังวลมากๆว่าจะท้องกับใครค่ะ ตอนเเรกให้ไปทางเเฟนค่ะ เพราะตอนมีอะไรกับเเฟนหลั่งในด่วยค่ะ เเต่ก็เเอบกลัวเป็นของคนที่พลาดเพราะมีอะไรกันหลายครั้งค่ะ #เป็นไปได้ไหมค่ะ ที่ประจำเดือนหมดเเล้วไข่จะตกได้เลย? #เป็นไปได้ไหมที่เครื่องอัลตรซาวด์จะมีความคลาดเคลื่อน เพราะมีอะไรกันกับ2คนห่างกัน7วันพอดี มีโอกาสจะเป็นลูกของเเฟนหนูไหมคะ? ตอนนี้อยู่กับเเฟนทุกวันเลยค่ะ เค้าก็คิดว่าเป็นลูกของเขา คิดว่าเราคงไม่ทำอะไรเเบบนี้ค่ะ #ช่วยตอบหน่อยนะคะ ยิ่งตอนนี้ท้องโตกังวลมากเลยค่ะ ขอบคำตอบล่วงหน้ามากๆนะคะ อาจจะยาวไปนิดนึงค่ะ🙏
สวัสดีค่ะ Thaiwanการมีเพศสัมพันธ์แม้จะเป็นการหลั่งนอกนั้น ยังมีโอกาสตั้งครรภ์ได้ แต่หากหลังจากนั้นได้มีการใช้ยาคุมฉุกเฉินตามไปภายใน 72 ชั่วโมง กินอย่างถูกต้องตามข้างฉลากกำหนด จะช่วยลดโอกาสการตั้งครรภ์ลงไปได้ประมาณ 80-90% และหลังประจำเดือนหมดทันทีในวันนั้นๆ หรือเป็น 7 วันแรกนับจากวันที่เริ่มมีประจำเดือนนั้น มีโอกาสตกไข่ได้น้อยมาก แต่อย่างไรก็ตามหากเป็นคนที่ประจำเดือนไม่ได้มาสม่ำเสมอ จะไม่สามารถคาดการณ์แบบนี้ได้ส่วนอัลตราซาวน์นั้นให้ผลคลาดเคลื่อนได้ประมาณ 1-2 สัปดาห์อยู่แล้ว หากจำวันที่มีประจำเดือนครั้งสุดท้ายได้ มักจะใช้วันที่มีประจำเดือนครั้งสุดท้ายจริงๆจะแม่นยำกว่า แต่หลังจากใช้ยาคุมฉุกเฉินไปนั้น อาจจะมีเลือดออกเป็นผลข้างเคียงของยาไม่ใช่เลือดประจำเดือนจริงๆ ในกรณีนี้จึงอาจจะบอกได้ยากว่าประจำเดือนครั้งสุดท้ายมาเมื่อไร แต่หากเลือดออกห่างจากประจำเดือนก่อนหน้านั้นแค่ไม่กี่วันดังกล่าวมา เลือดที่ออกมาตอนนั้นน่าจะเป็นเลือดจากผลข้างเคียงของยาคุมฉุกเฉินมากกว่า ดังนั้นประจำเดือนครั้งสุดท้ายน่าจะเป็น 11-16 มิถุนายน63จากที่กล่าวมานั้น จึงยังมีโอกาสเป็นไปได้ทั้งคู่ค่ะ ไม่สามารถบอกได้แน่ชัดจากประวัติ หรือการอัลตราซาวน์เนื่องจากเป็นการมีเพศสัมพันธ์ในช่วงที่ใกล้กันมาก การพิสูจน์ให้ได้แน่ชัดคือการตรวจพิสูจน์ความเป็นบุตรและบิดา ซึ่งทำได้ตั้งแต่ในครรภ์ แต่ส่วนใหญ่มักจะนิยมให้บุตรคลอดออกมาก่อนและตรวจเลือดจะง่ายกว่า แนะนำการปรึกษาสูตินรีแพทย์ที่ดูแลโดยตรงอีกครั้ง